Diari Oficial de la Generalitat Valenciana


Sumari del DOGV 5703, del 14-02-2008 (2008/1743)

RESOLUCIÓ de 31 de gener de 2008, de la subsecretària, per la qual es prorroguen les beques per a la realització de pràctiques professionals d'explotació i anàlisi de dades estadístiques de les matèries competència de la Conselleria d'Educació.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5703

Data del DOGV
:   14-02-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/1743


Data del document
:   31-01-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * assignació per estudis
    * informàtica
    * estadística
    * ajuda pública
    * ciència econòmica
    * suport econòmic
    * matemàtiques

RESOLUCIÓ de 31 de gener de 2008, de la subsecretària, per la qual es prorroguen les beques per a la realització de pràctiques professionals d'explotació i anàlisi de dades estadístiques de les matèries competència de la Conselleria d'Educació. [2008/1743]  
Per Orde de 28 de febrer de 2007 (DOCV núm. 5471 de 15 de març de 2007) la conselleria de Educació, Cultura i Esport va convocar un concurs públic per a la concessió de dos beques per a la realització de pràctiques professionals d'explotació i anàlisi de dades estadístiques en les matèries competència de la conselleria de Educació.  
En el Diari Oficial de la Comunitat Valenciana, de 26 de juny de 2007 es va publicar la resolució de la sotssecretària d'esta conselleria, de 18 de juny, per la qual es van adjudicar dos beques per a la realització de pràctiques professionals en el Servici d'Estudis. Les adjudicatàries de les beques van ser Ana Belen Pastor Martínez i María Isabel Martín Merino, tenint en compte que María Isabel Jiménez Fortes, Marcos Castillo Villena, Blanca Latorre Fernánez i María Vicenta Pérez Zaragoza van renunciar.  
La seua incorporació es va realitzar amb efecte del dia 1 de juliol de 2007.  
En les bases que regien la dita convocatòria, se n'establia la duració fins al 31 de desembre de l'any 2007, i es pot prorrogar fins que el becari complete 12 mesos de gaudi de la beca i a condició que existisca consignació pressupostària a este efecte en l'exercici de l'any 2008. La pròrroga serà concedida per resolució de la sotssecretària.  
En la llei de Pressupostos de la Generalitat per a l'exercici 2008 hi ha línia de subvenció, codi de línia T5921000, Beques de formació de persones llicenciades en matèria d'estadística per un import de 29.070 euros.  
Per les facultats que em conferix la disposició final primera i la base segona de la convocatòria de 28 de febrer de 2007, resolc:  
Primer  
Prorrogar la beca per a la realització de pràctiques professionals d'explotació i anàlisi de dades estadístiques a Ana Belén Pastor Martínez.  
Segon  
La seua efectivitat serà des del dia 2 de gener de 2008 fins a la resolució de la convocatòria de beques de l'any 2007, i en tot cas fins al 31 de juny de 2008 si no es produïra la dita resolució amb anterioritat.  
Tercer  
Per a la resta de condicions, es mantenen les que figuraven en les bases de l'Orde de 28 de febrer de 2007.  
Contra esta resolució, que posa fi a la via administrativa, es podrà interposar potestativament recurs de reposició davant de l'òrgan que ha dictat l'acte, en el termini d'un mes comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que s'utilitze qualsevol altra via que es considere oportuna  
València, 31 de gener de 2008.- La sotssecretària: Alida C. Mas Taberner.